Monumenter vum Zweete Weltkrich zu Lëtzebuerg

Dës Lëscht vun de Monumenter, déi zu Lëtzebuerg un den Zweete Weltkrich erënneren, ass en Deel vun de Referenztabellen.

Bis 2009 goufen am Ganze 543 sou Monumenter repertoriéiert.Net matgezielt sinn ë. a. Monumenter baussent Lëtzebuerg.Cf. Sonja Kmec, Benoît Majerus: "Monuments de la Deuxième Guerre mondiale." In: Patrick Bousch, Tobias Chilla, Philippe Gerber, Olivier Klein, Christian Schulz, Christophe Sohn, Dorothea Wiktorin (Ed.): Der Luxemburg Atlas du Luxembourg. emons Verlag, 2009, S.28-29. http://hdl.handle.net/10993/416 Zanterhier sinn der nach eng gutt Partie neier bäikomm.

78 % vun alle Monumenter erënneren u lëtzebuergesch Krichsaffer. Vun 1945 bis an d'1970er goufe praktesch an all Gemeng sou Monumenter opgeriicht, meeschtens no bei der Kierch oder dem Kierfecht. Et gouf an de meeschte Fäll keen Ënnerscheed gemaach tëscht Zivilaffer, Zwangsrekrutéierten, déi an däitscher Uniform op der Front gefall sinn, Refractairen oder Resistenzler. 1994-95, fir de 50. Anniversaire vun der Ardennenoffensiv, sinn eng Rëtsch Monumenter doru bäikomm.

Monumenter fir alliéiert Zaldote spigelen d'Krichgeschéien erëm: Sou si Monumenter fir franséisch Zaldoten, dorënner och algeeresch Spahis, laanscht d'franséisch Grenz ze fannen, wärend déi fir amerikanescher virun allem am Osten an am Norde vum Land, dacks op der Plaz vu Kämpf wärend der Ardennenoffensiv, opgeriicht goufen.

Well eng eenzeg Lëscht ze grouss wier, gouf se alphabetesch den Uertschaften no opgedeelt. D'Navigatiounsläischt hei drënner leet Iech weider op d'Deellëschten.

 Kuckt och 
 Lëscht vun de Krichsmonumenter zu Lëtzebuerg
 Lëtzebuerg am Zweete Weltkrich
 Monumenter vun der Ardennenoffensiv
 Lëscht vun de Stolpersteine zu Lëtzebuerg

 Um Spaweck 

 Schoentgen, Marc: Denkmäler zur Erinnerung an den Zweiten Weltkrieg in forum Nr 211, November 2001
 Lëscht vum Centres de Documentation et de Recherche sur la Résistance et sur l'Enrôlement forcé